חוק ביטוח בריאות ממלכתי (תיקון מס' 57), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2567, עמ' 1078, 2016-07-27T00:00:00+03:00
חוק ביטוח בריאות ממלכתי קובע זכאות לשירותי בריאות לפי אותו חוק, ככל שאין לגביהם זכאות לפי חוק אחר.
מטרתו של תיקון זה לאפשר לקופות החולים לערוך התחשבנות עם רשות אחרת שחייבת לפי חוק אחר במתן שירותי הבריאות למבוטח מסויים, במקרה שהמבוטח פנה לקבלם מקופת החולים. התיקון מחייב את הרשות האחרת שיקבעו לגביה בתקנות, למסור הודעה לקופות החולים על מי שזכאי לקבל מאותה הרשות את שירותי הבריאות, וזאת רק למטרת התחשבנות. 
בתיקון מובהר כי קופת החולים לא תוכל לסרב לתת שירותי בריאות למי שנמסרה לגביו הודעה כאמור, אך תוכל לחזור לרשות החייבת במתן שירותי הבריאות לשם עריכת ההתחשבנות.